《石湖歌一首》
明代·黄省曾

五湖苍波南际天，红沾紫峤相联绵。秋风八月动浮棹，欲向银河求尔骞。

吴姬三两踏香路，国色名花夺人顾。芳草空留西子心，啼螀忽响文君墓。

人生百岁俄顷间，休临绿水矜朱颜。君不见去年此地如云女，一逐东流去不还。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。